b'\n_START_ARTICLE_\nOwen Chadwick\n_START_SECTION_\nBakgrunn\n_START_PARAGRAPH_\nOwen Chadwick ble f\xc3\xb8dt som det tredje av seks barn av advokaten John Chadwick og hans hustru Edith. Henry Chadwick var hans bror. Han gikk p\xc3\xa5 Cuddesdon Theological College i Cuddesdon ved Oxford.\n_START_SECTION_\nAnglikansk prest, professor, rektor\n_START_PARAGRAPH_\nHan ble ordinert til prest i Church of England og ble etter annen verdenskrig kapellan i Tonbridge og  Fellow ved Trinity Hall i Cambridge. Fra 1956 til sin pensjonering i 1983 var han rektor for Selwyn College ved Universitetet i Cambridge. I 1968 ble han som etterf\xc3\xb8lger av Herbert Butterfield utnevnt til Regius Professor of Modern History ved Cambridge University. Han fratr\xc3\xa5dte den l\xc3\xa6restolen i 1982. _NEWLINE_Han var president for British Academy tidlig i 1980-\xc3\xa5rene og mellom 1984 og 1994 visekansler for University of East Anglia. I 1977 ble han opptatt i American Academy of Arts and Sciences. Dessuten var han \xc3\xa6resmedlem av Royal Society of Edinburgh.\n_START_SECTION_\nForskervirke og forfatterskap\n_START_PARAGRAPH_\nChadwick var forfatter av mange b\xc3\xb8ker. De beskjeftiget seg med blant annet paved\xc3\xb8mmet i den nyere tid, Lord Acton, sekularisering og reformasjon. Han utgav sammen med sin bror Henry verket Oxford History of the Christian Church. Tre av bindene i serien forfattet han selv._NEWLINE_Han ble i 1981 utnevnt til Knight Commander av Order of the British Empire, men fikk som geistlig i Den engelske kirke ikke ridderslag og kunne heller ikke benytte tiltaleformen sir. I 1983 ble han utnevnt til medlem av Order of Merit._NEWLINE_Chadwick d\xc3\xb8de den 17. juli 2015 i en alder av 99 \xc3\xa5r i sitt hjem i Cambridge.'